62019TO0619(01)_INF
Ordonanța Tribunalului (Camera a șaptea) din 10 iulie 2020 – KF/CSUE
(Cauza T‑619/19)
„Acțiune în anulare și în despăgubire – Personalul CSUE – Agenți contractuali – Competența instanțelor Uniunii – Politica externă și de securitate comună – Decizie de deschidere a unei anchete administrative privind reclamanta în executarea unei hotărâri a Tribunalului – Act care lezează – Cerere de dobânzi aferente unei sume alocate de Tribunal pentru repararea prejudiciului suferit – Articolul 76 litera (d) din Regulamentul de procedură – Acțiune vădit inadmisibilă”
1.
Politica externă și de securitate comună – Competența instanței Uniunii – Acte adoptate de Centrul Satelitar al Uniunii Europene – Includere
[art. 2, art. 19 alin. (1), art. 21, art. 23 și art. 24 alin. (1) al doilea paragraf TUE; art. 263, art. 268, art. 270, art. 275 primul paragraf și art. 340 al doilea paragraf TFUE; Carta drepturilor fundamentale a Uniunii Europene, art. 47; Decizia (PESC) 2017/824 a Consiliului, art. 28]
(a se vedea punctele 18, 20-22, 24-28 și 30)
2.
Agenții ale Uniunii Europene – Centrul Satelitar al Uniunii Europene (CSUE) – Regulament al personalului – Procedura căii de atac – Acțiune în fața instanței Uniunii – Acțiune îndreptată împotriva deciziei de respingere a reclamației – Admisibilitate
[art. 263 TFUE; Statutul funcționarilor, art. 90 alineatul (1)]
(a se vedea punctul 36)
3.
Acțiune în anulare – Acte supuse căilor de atac – Noțiune – Acte care produc efecte juridice obligatorii față de terți – Decizie de deschidere a unei anchete administrative în cadrul Centrului Satelitar al Uniunii Europene – Act pregătitor – Excludere
(art. 263 TFUE; Decizia (PESC) 2017/824 a Consiliului, art. 27, și anexa IX, art. 1 și 2)
(a se vedea punctele 40-45)
Obiectul
Pe de o parte, cerere întemeiată pe articolul 263 TFUE prin care se solicită anularea deciziei din 3 iulie 2019 a directorului SATCEN de deschidere a unei anchete privind reclamanta și, pe de altă parte, cerere întemeiată pe articolul 268 TFUE având ca obiect obținerea reparării prejudiciilor pe care reclamanta pretinde că le‑ar fi suferit în special ca urmare a adoptării acestei decizii.
Dispozitivul
1)
Respinge acțiunea.
2)
O condamnă pe doamna KF la plata cheltuielilor de judecată, inclusiv a celor aferente procedurii măsurilor provizorii.
3)
Nu este necesară pronunțarea asupra cererii de intervenție a Consiliului Uniunii Europene.
4)
Fiecare parte suportă propriile cheltuieli de judecată aferente cererii de intervenție.